Návrh na súhlas s presunom finančných prostriedkov medzi programami

 	Nadväzne na úlohy, ktoré rezort v roku 2003 zabezpečuje a ich nepokrytie nevyhnutnými výdavky, vedenie Ministerstva pôdohospodárstva SR opätovne prehodnotilo rozpis ukazovateľov štátneho rozpočtu na rok 2003 a prijalo opatrenia na zníženie výdavkov pre rozpočtové a príspevkové organizácie ako aj oblasť financovania investičnej výstavby. Zároveň navrhlo riešiť úhradu nákladov na likvidáciu ŠRM a kadáverov, zabezpečenie regulácie trhu prostredníctvom Intervenčnej poľnohospodárskej agentúry SR, zabezpečenie výdavkov na vzdelávanie a cestovné súvisiace s EÚ. 
	Nebezpečné ochorenie BSE hovädzieho dobytka naďalej pretrváva. Cesty jej prenosu sú doposiaľ v štádiu výskumu a dokazovaní. Opatrenia, ktoré SR zabezpečuje v prospech zdravia občanov, treba klasifikovať ako opatrenia mimoriadneho  charakteru, realizovaných nad rámec bežných zverozdravotných opatrení. V ostatných rokoch sa úspešne zvládli prijaté opatrenia a nariadenia Európskej komisie z výdavkov štátneho rozpočtu.
  Úlohou štátu je predovšetkým ochrana obyvateľov, to znamená zabránenie prieniku nebezpečných materiálov do potravinového reťazca. V rozpočte kapitoly MP SR v roku 2003 sú zabezpečené výdavky na monitoring BSE. Nezabezpečili sa výdavky na úhradu likvidácie kadáverov a špecificky rizikového materiálu.
Opatrenia na likvidáciu BSE sa začali realizovať v roku 2001 za plnej účasti štátneho rozpočtu. V roku  2002 štátna rozpočet uhradil výdavky na likvidáciu kadáverov a špecificky rizikového materiálu v objeme  50 %. Tohto roku sa počíta s ukončením účasti štátneho rozpočtu na úhrade uvedenej likvidácie. 
 Ministerstvo pôdohospodárstva SR vykvantifikovalo celkový objem výdavkov na 95,0 mil. Sk. Pôjde o úhradu nákladov pre obdobie prechodu na ich plné uhrádzanie výrobcami uvedeného odpadu.
Výkon prác súvisiacich s plnením opatrení, zabezpečia firmy spôsobilé vykonávať túto špecifickú činnosť. Ide o spracovanie nebezpečných odpadov živočíšneho pôvodu:
-	špecificky rizikového materiálu (ŠRM)
-	kadáverov
-	odpadov zo sanitných bitúnkov
Ďalej pôjde o manipuláciu, dopravu a neškodné  odstránenie ŠRM v cementárni
V súčasnej dobe prebehlo spracovávanie individuálnych kvót predaja kravského mlieka podľa schváleného postupu. Ročná kvóta bola vyhlásená v Trhovom poriadku pre mlieko a je zhodná s vynegociovanou výškou mliečnej kvóty s EÚ v roku 2003.  Vedenie ministerstva odsúhlasilo pre Intervenčnú poľnohospodársku agentúru na zabezpečenie organizovania trhu s vybranými poľnohospodárskymi komoditami v roku 2003 objem 264,0 mil. Sk. 
Nadväzne na uvedené problémy, je treba v rozpočte kapitoly MP SR v roku 2003 vykonať presuny medzi jednotlivými programami nasledovne:
•	Znížiť výdavky na programe 04U Lesné hospodárstvo o   41 462 tis. Sk
•	Znížiť výdavky na programe 04V Vodné hospodárstvo o 100 000 tis. Sk
•	Znížiť výdavky na programe 04W Zdravotná nezávadnosť potravín a kontrolná činnosť o 114 215 tis. Sk
•	Zvýšiť výdavky na program 052 -  Poľnohospodárstvo a výroba potravín o 95 000   tis. Sk
•	Zvýšiť výdavky na program 050 Podpora rezortných programov o 310 677 tis. Sk 
•	Zmeniť účel použitia zostatku zdrojov na dofinancovanie programu 03P Podpora investícií v poľnohospodárstve a potravinárstve z roku 2002 v objeme 150 000 tis. Sk 
Predkladaný návrh na vykonanie zmien  vychádza zo zhodnotenia zabezpečenia nevyhnutných úloh  z hľadiska ich účelového zamerania od začiatku roka 2003 a z potrieb ich účelnejšieho využitia v dôsledku ochrany zdravia obyvateľov, a regulácie trhu s vybranými poľnohospodárskymi komoditami.
Ministerstvo pôdohospodárstva SR kráti bežné transfery príspevkových organizácií v objeme 10 %. Krátený objem príspevkové organizácie zabezpečia lepším zhodnotením majetku štátu, ktorý majú v správe. 
V oblasti kapitálových transferov sa vykonalo krátenie výdavkov na stavby vodovodov a kanalizácií v objeme 100,0 mil. Sk. Ide o stavby, ktoré bude v roku 2003 možné podporiť podľa § 3 Výnosu MP SR  č. 720/3/2002 – 100, o poskytovaní dotácií na rozvoj vodohospodárskych investícií. Na tieto akcie sa v rozpočte kapitoly MP SR počíta s čiastkou 481,7 mil. Sk ako so samostatným podprogramom 04V 05 – Rozvojové vodohospodárske investície v rámci programu 04V Vodné hospodárstvo. Táto čiastka je zatiaľ na stavby v rozpočte kapitoly MP SR nerozpísaná.
	Na dofinancovanie programu rozvojových vodohospodárskych investícií sa po súhlase MF SR z roku 2002 presunula do roku 2003 čiastka 50,0 mil. Sk, ktorá bude použitá v zmysle uvedeného výnosu.
Krátenie zostatku zdrojov z roku 2002 v programe 03P vo výške 150,0 mil. Sk bezprostredne nadväzuje na nový Výnos MP SR pre poskytovanie dotácií v roku 2003, ktorý bol uzavretý.
Záverom možno konštatovať, že navrhnutými kráteniami výdavkov v roku 2003, sa nenaruší plnenie úloh organizácií, ktorým sa rozpočet kráti 
Nadväzne na uvedené možno konštatovať, že výdavky štátneho rozpočtu použité na podporu vývozu, budú použité efektívnejšie. Ide o proexportné aktivity. Zvozom, spracovaním a likvidáciou špecificky rizikových materiálov a kadáverov je riešená krízová situácia na Slovensku, a preto  Vás žiadam odsúhlasiť predložený návrh na presuny medzi programami rozpočtu kapitoly MP SR v roku 2003.	 

Vyčíslenie dopadov krátenia výdavkov za oblasť vodného hospodárstva a TANAPu v kapitole rozpočtu na rok 2003 |
| v tis. Sk |
program/organizácia/hlavná kategória | Schválený | Úpr. odsúhl.vo | Upravený |
| ŠR | ved. MP SR | ŠR |
Program 04V - Vodné hospodárstvo spolu: | 847 500 | -100 000 | 747 500 |
v tom: bežné výdavky | 27 500 | | 27 500 |
kapitálové výdavky | 820 000 | -100 000 | 720 000 |
z toho : nerozpísané výdavky | 481 700 | | 481 700 |
krátené na stavb. : BVS, a.s. Blava-Malacky, prívod vody pre priem. parky | 84 000 | -44 000 | 40 000 |
SeVAK, š.p. SKV Dúbrava, odstránenie antimónu | 16 000 | -8 000 | 8 000 |
StVS, a.s. Rimavská Sobota-Chanava, vodovod, 1. časť | 15 000 | -11 000 | 4 000 |
StVS, a.s. Hliník-Žiar-Žarnovica-Hr.Beňadik, prívod vody | 18 300 | -10 000 | 8 300 |
VsVAK, š.p. Prívod vody zo Stariny, Svidník-Medzianky | 50 000 | -27 000 | 23 000 |
Výskumný ústav vodného hospodárstva Bratislava | 30 784 | -2 083 | 28 701 |
v tom: bežné výdavky | 30 784 | -2 083 | 28 701 |
kapitálové výdavky | 0 | | 0 |
z programu 04U lesné hospodárstvo pre : | | | |
Štátne lesy Tatranského národného parku, Tatranská Lomnica (bez THS) | 84 800 | -7 800 | 77 000 |
v tom: bežné výdavky | 76 800 | -7 800 | 69 000 |
kapitálové výdavky | 8 000 | | 8 000 |
Spolu | 963 084 | -109 883 | 853 201 | |
v tom: bežné výdavky | 135 084 | -9 883 | 125 201 |
kapitálové výdavky | 828 000 | -100 000 | 728 000 |

Rozpis záväzných ukazovateľov štátneho rozpočtu na rok 2003
v rozpočte kapitoly Ministerstva pôdohospodárstva SR 
(v tis. Sk)

II. Výdavky kapitoly spolu:                                                                                     bez zmeny 
     z toho: na výskum a vývoj                                                                                 -    21 263

A. Bežné výdavky (600)                                                                                         +  118 000
     z toho: na výskum a vývoj                                                                                 -     21 263

A.2. bežné transfery spolu (640)					                               +  222 800
      z toho: na výskum a vývoj                                                                                 -    21 263
       a) príspevkovým organizáciám (641001)                                                        +  127 800
           z toho: na výskum a vývoj                                                                           -     21 263
       d) dotácie nefinančným subjektom - právnickým a fyzickým                                                                                              osobám – podnikateľom (644001, 644002 a 644003)                                +  95 000

B. Kapitálové výdavky spolu (700)                                                                          -  118 000

B.2. Kapitálové transfery (720)                                                                                - 118 000

B.2.1. na rovnakej úrovni, jednotlivcom a neziskovým
          právnickým osobám, na rôznej úrovni (721, 722, 724, 725)                         -    18 000
          z toho: individuálne výdavky (č. účtu NBS 908)                                            -    15 000
                      v tom : Rekonštrukcia  kaštieľa...Sv. Anton                                       -   15 000

B.2.2. nefinančným subjektom (723)                                                                       - 100 000
z toho:
- individuálne výdavky (číslo účtu NBS 908)				                       - 100 000    
  z toho:
  - BVS a.s. Blava-Malacky, prívod vody pre priemys. parky                                   -   44 000
  - VsVAK,  Svidník-Medzianky, Prívod vody zo Stariny                                          -   27 000
  - SeVAK, SKV Dúbrava, odstránenie antimónu                                                     -     8 000
  - SVS, Rim. Sobota-Chanava, vodovod, 1. časť                                                   -   11 000
  - SVS, HL-ŽR-ŽA-HB, prívod vody                                                                         -  10 000

F. Rozpočet kapitoly podľa programov
    Výdavky za kapitolu                                                                                         bez zmeny

04U Lesné hospodárstvo                                                                                      -     41 462
04V Vodné hospodárstvo                                                                                      -   100 000
04W Zdravotná nezávadnosť potravín a kontrolná činnosť                                   -   114 215
050 Podpora rezortných programov                                                                     +   160 677  
052 Poľnohospodárstvo a výroba potravín                                                           +     95 000